CELEX: 52007SC1013
Language: fi
Date: 2007-07-20
Title: Luonnos: Komission asetus (EY, Euratom) Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta annetun komission asetuksen (EY, Euratom) N:o 2343/2002 muuttamisesta

Tärkeä oikeudellinen huomautus

|

52007SC1013

Luonnos: Komission asetus (EY, Euratom) Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta annetun komission asetuksen (EY, Euratom) N:o 2343/2002 muuttamisesta  /* SEK/2007/1013 lopull. - CNS 2007/0151 */  

	[pic] | EUROOPAN YHTEISÖJEN KOMISSIO |Bryssel 20.7.2007SEK(2007) 1013 lopullinen2007/0151 (CNS)Luonnos:KOMISSION ASETUS (EY, Euratom)Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta annetun komission asetuksen (EY, Euratom) N:o 2343/2002 muuttamisesta2007/0151 (CNS)Luonnos:KOMISSION ASETUS (EY, Euratom)Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta annetun komission asetuksen (EY, Euratom) N:o 2343/2002 muuttamisestaEUROOPAN YHTEISÖJEN KOMISSIO, jokaottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002, ja erityisesti sen 185 artiklan 1 kohdan,[1]ottaa huomioon Euroopan parlamentin lausunnon,[2]ottaa huomioon neuvoston lausunnon,[3]ottaa huomioon tilintarkastustuomioistuimen lausunnon,[4]sekä katsoo seuraavaa:(1) Koska asetusta (EY, Euratom) N:o 1605/2002, jäljempänä ’yleinen varainhoitoasetus’, on muutettu neuvoston asetuksella (EY, Euratom) N:o 1995/2006, on tarpeen muuttaa Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 23 päivänä joulukuuta 2002 annettua komission asetusta (EY, Euratom) N:o 2343/2002,[5] jotta siitä tulee yhdenmukainen yleisen varainhoitoasetuksen kanssa.(2) Muut muutokset on havaittu tarpeellisiksi nykyisten yhteisön elinten toiminnasta saatujen kokemusten perusteella.(3) Olisi selvennettävä, että moitteeton varainhoito edellyttää vaikuttavaa ja tehokasta sisäistä valvontaa. Sisäisten valvontajärjestelmien keskeiset ominaisuudet ja tavoitteet olisi määriteltävä.(4) Jotta voidaan varmistaa yhteisön elinten talousarvioista peräisin olevien varojen käytön avoimuus, olisi säädettävä yhteisön elimiin sovellettavasta yleisestä velvoitteesta antaa saataville tiedot kyseisten varojen saajista.(5) Käyttötarkoitukseensa sidottujen tulojen luettelo on osoittautunut puutteelliseksi, ja sitä olisi täydennettävä yleisen varainhoitoasetuksen 18 artiklan 1 kohdan mukaisesti.(6) Yhteisön elinten talousarvioiden julkistamista olisi yksinkertaistettava säilyttäen samalla budjettivallan käyttäjän ja tilintarkastustuomioistuimen oikeudet.(7) Yhteisön elinten johtajien hyväksymiä määrärahasiirtoja koskevaa menettelyä olisi selkeytettävä, koska sitä on sovellettu epäjohdonmukaisesti.(8) Osa-aikatyön vaikutuksia henkilöstötaulukkoon olisi täsmennettävä, jotta sen käyttöä voidaan helpottaa erityisesti pienissä yhteisön elimissä.(9) On tarpeen antaa eturistiriitatilanteita koskevat yksityiskohtaiset säännökset, joita sovelletaan kaikkiin henkilöihin, jotka osallistuvat hankintamenettelyihin ja avustusten myöntämismenettelyihin.(10) Tiettyihin juokseviin menoihin liittyvien yksittäisten samankaltaisten maksutapahtumien käsittelyä olisi yksinkertaistettava ennakkotarkastusvelvoitteiden osalta.(11) Tulojen ja menojen hyväksyjien taloudellinen vastuu olisi nimenomaisesti rajoitettava tapauksiin, joissa esiintyy vakavia laiminlyöntejä tai tahallisia väärinkäytöksiä.(12) Yhteisön elinten olisi voitava käyttää suoraveloitusjärjestelmää, jolla voidaan joissakin tapauksissa helpottaa maksutapahtumia.(13) Olisi selkeästi viitattava tilinpitäjän toiminnalliseen riippumattomuuteen tämän suorittaessa tehtäviään, koska yhteisön elimen johtaja on tulojen ja menojen hyväksyjänä tilinpitäjän esimies.(14) Olisi selkeytettävä tilinpitäjien velvollisuutta vahvistaa tilinpäätös tulojen ja menojen hyväksyjien heille toimittamien tietojen perusteella. Tätä varten tilinpitäjä olisi valtuutettava tarkistamaan valtuutetulta tulojen ja menojen hyväksyjältä saadut tiedot ja esittämään tarvittaessa varaumia.(15) On tarpeen määrittää veroja ja maksuja koskevat säännöt, jotta tiettyjen kyseisillä tuloilla rahoitettavien yhteisön elinten tarpeet voidaan täyttää.(16) Komission perustamalla taloudellisten väärinkäytösten tutkintaan erikoistuneella elimellä olisi pääsääntöisesti oltava toimivaltaa yhteisön elimissä, paitsi jos yhteisön elin päättää perustaa tutkintaelimen tai osallistua useiden yhteisön elinten perustaman yhteisen tutkintaelimen toimintaan.(17) Olisi selvennettävä ehtoja, joiden mukaisesti yhteisön elimet voivat hyödyntää komission yksiköiden ja toimipisteiden, toimielinten välisten yhteisön virastojen sekä Euroopan unionin elinten käännöskeskuksen perustamisesta annetulla neuvoston asetuksella (EY) N:o 2965/94[6] perustetun Euroopan unionin elinten käännöskeskuksen, jäljempänä ’käännöskeskus’, palveluja ja niiden jäsenvaltioiden kanssa yhteisiä hankintamenettelyjä, joissa yhteisön elimet sijaitsevat, jotta voidaan tehostaa toimielinten välistä yhteistyötä, yhteisön elinten välistä yhteistyötä ja yhteistyötä niiden sijaintijäsenvaltioiden kanssa.(18) Olisi säädettävä yleisen varainhoitoasetuksen säännöksiä vastaavasta erityismenettelystä, jolla valitaan asiantuntijat.(19) Sen vuoksi asetusta (EY, Euratom) N:o 2343/2002 olisi muutettava,ON ANTANUT TÄMÄN ASETUKSEN:1 artiklaMuutetaan asetus (EY, Euratom) N:o 2343/2002 seuraavasti:1.  Korvataan 3 artikla seuraavasti:”3 artiklaTässä asetuksessa määritellyin edellytyksin noudatetaan yhteisön elimen talousarvion, jäljempänä ’talousarvio’, laatimisessa ja toteuttamisessa yhtenäisyyden, talousarvion totuudenmukaisuuden, vuotuisuuden, tasapainon, laskentayksikön, yleiskatteisuuden, erittelyn, moitteettoman varainhoidon, joka edellyttää vaikuttavaa ja tehokasta sisäistä valvontaa, sekä seurattavuuden periaatteita.”;2.  Korvataan 8 artiklan 1 kohta seuraavasti:”1. Talousarvio sisältää jaksottamattomia määrärahoja ja, toiminnan tarpeiden sitä edellyttäessä, jaksotettuja määrärahoja. Jaksotetut määrärahat muodostuvat maksusitoumusmäärärahoista ja maksumäärärahoista.”;3.  Muutetaan 10 artikla seuraavasti:4.  Korvataan 1 kohdan toisessa alakohdassa sanat ”2–8 kohdan” sanoilla ”2–7 kohdan”5.  Korvataan 3 artikla seuraavasti:”3. Maksusitoumusmäärärahoista ja niistä jaksottamattomista määrärahoista, joita varainhoitovuoden tilit päätettäessä ei vielä ole sidottu, voidaan siirtää määrät, jotka vastaavat maksusitoumusmäärärahoja, joiden osalta useimmat maksusitoumusmenettelyn edellyttämät, kunkin yhteisön elimen varainhoitoasetuksen soveltamissäännöissä määritellyt alustavat muodollisuudet on suoritettu joulukuun 31 päivään mennessä; näitä määriä voidaan sitoa seuraavan vuoden maaliskuun 31 päivään saakka.”6.  Korvataan 4 kohdan ensimmäinen virke seuraavasti:Maksumäärärahoista voidaan siirtää määrät, jotka tarvitaan aiempien maksusitoumusten kattamiseen tai jotka liittyvät siirrettyihin maksusitoumusmäärärahoihin, jos seuraavan varainhoitovuoden asianomaisiin budjettikohtiin osoitetut määrärahat eivät kata rahoitustarvetta. ”;7.  Korvataan 13 artikla seuraavasti:”13 artikla1. Juoksevista hallintomenoista voidaan kunkin vuoden 15 päivästä marraskuuta alkaen tehdä seuraavan varainhoitovuoden määrärahoja koskevia ennakkositoumuksia. Ennakkositoumukset eivät saa kuitenkaan ylittää neljäsosaa hallintoneuvoston päättämistä vastaavan budjettikohdan määrärahoista kuluvana varainhoitovuonna. Ne eivät saa kohdistua uusiin menoihin, joiden perustetta ei ole hyväksytty viimeisessä säännönmukaisesti vahvistetussa talousarviossa.2. Ennalta suoritettavat menot, kuten vuokrat, voidaan maksaa 1 päivästä joulukuuta alkaen seuraavan varainhoitovuoden määrärahoista. Tällöin ei sovelleta 1 kohdan mukaista enimmäismäärää. ”;8.  Korvataan 15 artiklan 4 kohta seuraavasti:”4. Yhteisön elimelle maksettuja yhteisön varoja pidetään elimen talousarviota tasapainottavana avustuksena, joka katsotaan yleisen varainhoitoasetuksen 81 artiklan 1 kohdan b alakohdan i alakohdassa tarkoitetuksi ennakkomaksuksi.5. Yhteisön elimen on maksupyyntöjä tehdessään toimitettava yksityiskohtaiset ja ajantasaiset ennusteet käteisvarojen todellisesta tarpeesta vuoden aikana.”;9.  Korvataan 19 artikla seuraavasti:”19 artikla1. Seuraavat tulot osoitetaan tietyn menoerän rahoittamiseen:a) määrättyyn käyttötarkoitukseen osoitetut tulot, kuten tulot rahastoista, avustukset, lahjat ja testamenttilahjoitukset;b) jäsenvaltioiden, kolmansien maiden tai eri elinten osuudet yhteisön elimen toimintaan liittyvistä maksuista, jos tästä on määrätty yhteisön elimen ja jäsenvaltioiden, kolmansien maiden tai eri elinten kanssa tehdyissä sopimuksissa;c) tulot, jotka saadaan kolmansilta niiden pyynnöstä toimitetuista tavaroista tai palveluista tai tehdystä työstä, lukuun ottamatta 5 artiklan a alakohdassa tarkoitettuja veroja ja maksuja;d) tulot yhteisön toimielimille tai muille yhteisön elimille toimitetuista tavaroista ja palveluista ja tehdyistä urakoista;e) tulot, jotka saadaan aiheettomasti maksettujen määrien takaisinmaksusta;f) tulot uusittavien tai käytöstä poistettavien ajoneuvojen, tarvikkeiden, rakennelmien ja aineiden sekä teknisiin ja tieteellisiin tarkoituksiin käytettävien laitteiden myynnistä, kun kirjanpitoarvo on täysin poistettu;g) saadut vakuutusmaksut;h) vuokrasopimuksista saatavat tulot;i) julkaisujen ja elokuvien sekä niiden sähköisten tallenteiden myynnistä saatavat tulot.1 a. Asiaan sovellettavassa perussäädöksessä voidaan myös säätää, että siitä seuraavat tulot sidotaan tiettyihin menoihin.2. Kaikkien 1 kohdan a–d alakohdassa tarkoitettujen tulojen on katettava kaikki kyseiseen toimeen tai käyttötarkoitukseen liittyvät välittömät tai välilliset menot.3. Talousarviossa on 1 ja 1 a kohdassa tarkoitettuja käyttötarkoitukseensa sidottuja tuloja varten erityisiä budjettikohtia, joissa ilmoitetaan mahdollisuuksien mukaan myös tulojen määrä.”;10.  Korvataan 23 artikla seuraavasti:”23 artikla1. Johtaja voi tehdä määrärahasiirtoja luvusta toiseen ja momentilta toiselle rajoituksetta, ja osastosta toiseen enintään 10 prosenttia siihen budjettikohtaan osoitetuista varainhoitovuoden määrärahoista, josta määrärahat siirretään.2. Edellä 1 kohdassa mainitun enimmäismäärän lisäksi johtaja voi ehdottaa hallintoneuvostolle määrärahojen siirtämistä osastosta toiseen. Jos hallintoneuvosto ei hyväksy määrärahasiirtoja, sen on ilmoitettava vastustava kantansa kolmen viikon kuluessa; jos tämä määräaika ylittyy, siirrot katsotaan hyväksytyiksi. Kiireellisissä tapauksissa johtaja voi lyhentää määräaikaa, mutta sen on oltava vähintään viisi työpäivää.3. Tämän artiklan 1 ja 2 kohdan mukaisesti tehtyihin määrärahasiirtoesityksiin ja määrärahasiirtoihin on liitettävä asianmukaiset yksityiskohtaiset perustelut, joista käy ilmi määrärahojen toteutuminen ja joihin sisältyy ennakkoarvio tarpeista varainhoitovuoden loppuun sekä niiden budjettikohtien osalta, joihin määrärahoja siirretään, että niiden budjettikohtien osalta, joista määrärahoja siirretään.4. Johtaja ilmoittaa kaikista määrärahasiirroista viipymättä hallintoneuvostolle.”;11.  Lisätään 25 a artikla seuraavasti:”25 a artikla1. Talousarvion toteuttamisessa noudatetaan vaikuttavaa ja tehokasta sisäistä valvontaa.2. Talousarvion toteuttamisen yhteydessä sisäisellä valvonnalla tarkoitetaan prosessia, jota sovelletaan hallinnon kaikissa vaiheissa ja jonka avulla on tarkoitus saada riittävä varmuus siitä, että seuraavat tavoitteet on saavutettu:a) toimien tehokkuus, vaikuttavuus ja taloudellisuus;b) raportoinnin luotettavuus;c) varojen ja tietojen turvaaminen;d) petosten ja sääntöjenvastaisuuksien ehkäisy ja havaitseminen;e) tilien perustana olevien toimien laillisuuteen ja sääntöjenmukaisuuteen liittyvien riskien riittävä hallinta ottaen huomioon ohjelmien monivuotisuus ja suoritettavien maksujen luonne.”;12.  Muutetaan 26 artikla seuraavasti:13.  Korvataan 2 artikla seuraavasti:”2. Talousarvion ja lisätalousarvioiden tiivistelmät julkaistaan lopullisessa muodossaan Euroopan yhteisöjen virallisessa lehdessä kolmen kuukauden kuluessa niiden hyväksymisestä.”14.  Lisätään 3 ja 4 kohta seuraavasti:”3. Talousarvio ja lisätalousarviot toimitetaan lopullisessa muodossaan tiedoksi budjettivallan käyttäjälle, tilintarkastustuomioistuimelle ja komissiolle sekä julkaistaan asianomaisen yhteisön elimen verkkosivustossa kahden kuukauden kuluttua niiden hyväksymisestä.4. Yhteisön elimen on annettava asianmukaisella tavalla saataville tiedot sen talousarviosta peräisin olevien varojen saajista. Nämä tiedot on annettava saataville ottaen asianmukaisesti huomioon luottamuksellisuutta ja turvallisuutta koskevat vaatimukset, erityisesti henkilötietojen suojan, kuten Euroopan parlamentin ja neuvoston asetuksessa (EY) N:o 45/2001 (*) säädetään.(*) EYVL L 8, 12.1.2001, s. 1.”;15.  Poistetaan 31 artiklan 2 kohdan c alakohta.16.  Muutetaan 32 artikla seuraavasti:17.  Korvataan 1 kohdan kolmannessa alakohdassa sanat ”A1, A2 ja A3” sanoilla ”AD 16, AD 15, AD 14 ja AD 13”;18.  Lisätään 2 kohtaan virke seuraavasti:”Jos henkilöstöön kuuluva pyytää hyväksymisen peruuttamista ennen myönnetyn ajanjakson päättymistä, yhteisön elimen on toteutettava asianmukaiset toimet noudattaakseen mahdollisimman pian 1 kohdan b alakohdan mukaista kokonaismäärää.”;19.  Korvataan 35 artiklan 1 ja 2 kohta seuraavasti:”1. Tämän osaston 2 luvussa tarkoitettu taloushallinnon henkilöstöön kuuluva henkilö tai talousarvion toteuttamiseen, varainhallintoon, tilintarkastukseen tai varainhoidon valvontaan osallistuva muu henkilö ei saa ryhtyä sellaisiin talousarvion toteuttamiseen liittyviin toimiin, joiden yhteydessä saattaa syntyä ristiriita henkilön omien etujen ja yhteisön elimen etujen välille. Ristiriitatapauksessa kyseisen henkilön on pidättäydyttävä toimista ja jätettävä asia toimivaltaisen viranomaisen ratkaistavaksi.2. Eturistiriita vallitsee silloin, jos 1 kohdassa tarkoitetun henkilön tehtävien puolueeton ja objektiivinen hoitaminen vaarantuu perhe- tai tunnesiteisiin, poliittiseen tai kansalliseen yhteenkuuluvuuteen tai taloudellisiin etuihin liittyvästä tai mistä tahansa muusta syystä, jossa asianomaisella ja edunsaajalla on yhteinen etu.”;20.  Lisätään 38 artiklan 6 kohtaan virke seuraavasti:”Tositteisiin sisältyvät henkilötiedot on mahdollisuuksien mukaan poistettava, jos niitä ei tarvita vastuuvapauden myöntämistä, valvontaa tai tarkastuksia varten. Liikennetietojen säilyttämiseen on kaikissa tapauksissa sovellettava asetuksen (EY) N:o 45/2001 37 artiklan 2 kohtaa.”;21.  Lisätään 39 artiklan 3 kohtaan seuraavat alakohdat:”Toimivaltainen tulojen ja menojen hyväksyjä voi ennakkotarkastuksissa katsoa, että joukko samankaltaisia yksittäisiä maksutapahtumia, jotka koskevat henkilöstön palkkoihin tai eläkkeisiin taikka virkamatka- tai sairaskulukorvauksiin liittyviä juoksevia menoja, muodostaa yhden maksutapahtuman.Toimivaltainen tulojen ja menojen hyväksyjä toteuttaa toisessa alakohdassa tarkoitetussa tapauksessa riskinarviointinsa perusteella asianmukaisen jälkitarkastuksen 4 kohdan mukaisesti.”;22.  Korvataan 40 artiklan 1 kohta seuraavasti:”1. Tulojen ja menojen hyväksyjä laatii hallintoneuvostolle vuosittain tehtäviensä suorittamisesta toimintakertomuksen, joka sisältää taloutta ja hallinnointia koskevat tiedot, sekä vakuutuksen, jonka mukaan kertomuksen tiedot ovat oikeat ja riittävät, jollei tulojen ja menojen tiettyihin aloihin liittyvissä varaumissa toisin mainita.Vuotuisesta toimintakertomuksesta on käytävä ilmi, vastaavatko saavutetut tulokset asetettuja tavoitteita, millaisia riskejä tehtäviin liittyy, miten käyttöön asetetut varat on käytetty, miten tehokkaasti sisäinen valvontajärjestelmä toimii ja mikä on sen vaikutus. Jäljempänä 71 artiklassa tarkoitettu sisäinen tarkastaja tutustuu vuosittain annettavaan toimintakertomukseen sekä muihin yksilöityihin tietoihin.”;23.  Korvataan 43 artikla seuraavasti:”43 artikla1. Hallintoneuvosto nimeää tilinpitäjän, joka on henkilöstösääntöjen alainen ja joka on tehtäviään hoitaessaan toiminnallisesti riippumaton. Hänellä on yhteisön elimessä seuraavat tehtävät:a) maksujen moitteeton suorittaminen, tulojen kantaminen ja vahvistettujen saamisten perintä;b) tilinpäätöksen laatiminen ja esittäminen VII osaston mukaisesti;c) kirjanpito VII osaston mukaisesti;d) kirjanpidossa noudatettavien sääntöjen ja menetelmien soveltaminen VII osaston mukaisesti sekä tililuettelon laatiminen komission tilinpitäjän vahvistamien sääntöjen mukaisesti;e) kirjanpitojärjestelmien määritteleminen ja hyväksyminen sekä tarvittaessa sellaisten tulojen ja menojen hyväksyjän määrittelemien järjestelmien hyväksyminen, joiden tarkoituksena on tuottaa tai perustella kirjanpitotietoja;f) kassanhallinta.2. Tilinpitäjä saa tulojen ja menojen hyväksyjältä kaikki tämän luotettaviksi vahvistamat tiedot, joita tarvitaan, jotta tilinpäätöksessä voidaan antaa oikea kuva yhteisön elimen varallisuudesta ja talousarvion toteuttamisesta.2 a. Ennen kuin johtaja hyväksyy tilinpäätöksen, tilinpitäjä varmentaa allekirjoituksellaan olevansa riittävän varma siitä, että tilinpäätös antaa oikean ja riittävän kuvan yhteisön elimen taloudellisesta asemasta.Tätä varten tilinpitäjän on varmistuttava siitä, että tilinpäätös on laadittu voimassa olevien kirjanpitosääntöjen, -menetelmien ja -järjestelmien mukaisesti ja että kaikki tulot ja menot on merkitty kirjanpitoon.Tulojen ja menojen hyväksyjä toimittaa tilinpitäjälle kaikki tiedot, jotka tämä tarvitsee tehtäviensä hoitamiseksi.Tulojen ja menojen hyväksyjä vastaa täysin hallinnoimiensa varojen asianmukaisesta käytöstä sekä valvonnassaan olevien menojen laillisuudesta ja sääntöjenmukaisuudesta.2b. Tilinpitäjä valtuutetaan tarkistamaan saamansa tiedot sekä toimittamaan sellaiset muut tarkistukset, jotka hän katsoo tarpeellisiksi voidakseen varmentaa tilinpäätöksen allekirjoituksellaan.Tilinpitäjä esittää tarvittaessa varaumia ja tekee selkoa niiden lajista ja laajuudesta.2 c. Yhteisön elimen tilinpitäjä varmentaa elimensä tilinpäätöksen allekirjoituksellaan ja toimittaa sen komission tilinpitäjälle.3. Jollei tämän artiklan 4 kohdan ja 44 artiklan säännöksistä muuta johdu, vain tilinpitäjällä on toimivalta hoitaa käteisvaroja ja muita rahavaroja. Hän on vastuussa niiden säilyttämisestä.4. Tilinpitäjä voi tehtäviensä suorittamiseksi siirtää joitakin tehtävistään alaisuudessaan toimivalle henkilöstösääntöjen alaiselle henkilöstölle silloin kun tämä on välttämätöntä tilinpitäjän tehtävien hoitamiseksi.5. Tällaisille henkilöille siirretyt tehtävät, oikeudet ja velvollisuudet määritellään valtuutusasiakirjassa.”;24.  Lisätään 44 artiklaan kohta seuraavasti:”Ennakkotileiltä suoritettavat maksut voidaan suorittaa tilisiirtona, 66 artiklan 1 a kohdassa tarkoitettu suoraveloitus mukaan luettuna, sekillä tai muilla maksutavoilla tilinpitäjän antamien ohjeiden mukaisesti.”;25.  Korvataan IV osaston 3 luvun 2 jakson otsikko seuraavasti:”2 jaksoTulojen ja menojen hyväksyjään sekä valtuutettuihin ja edelleenvaltuutettuihin tulojen ja menojen hyväksyjiin sovellettavat säännöt”;26.  KORVATAAN 47 ARTIKLA SEURAAVASTI:”47 artikla1. Tulojen ja menojen hyväksyjä voidaan saattaa taloudelliseen vastuuseen henkilöstösääntöjen ehtojen mukaisesti.1 a. Korvausvelvollisuus koskee erityisesti tapauksia, joissa:a) tulojen ja menojen hyväksyjä joko tahallisesti tai vakavan laiminlyönnin seurauksena toteaa perittävät saatavat tai antaa perintämääräyksen, tekee menositoumuksen tai allekirjoittaa maksumääräyksen jättäen noudattamatta tätä asetusta ja sen soveltamissääntöjä;b) tulojen ja menojen hyväksyjä joko tahallisesti tai vakavan laiminlyönnin seurauksena jättää laatimatta saamista koskevan asiakirjan tai jättää antamatta perintämääräyksen tai viivyttää perintä- tai maksumääräyksen antamista, minkä johdosta yhteisön elin voi joutua vastaamaan kolmannen osapuolen nostamaan vahingonkorvauskanteeseen.2. Jos valtuutettu tai edelleenvaltuutettu tulojen ja menojen hyväksyjä katsoo, että hänen toteutettavakseen annettuun päätökseen liittyy sääntöjenvastaisuuksia tai että päätös on moitteettoman varainhoidon periaatteiden vastainen, hänen on ilmoitettava tästä kirjallisesti valtuutuksen antajalle. Jos valtuutuksen antaja antaa valtuutetulle tai edelleenvaltuutetulle tulojen ja menojen hyväksyjälle kyseisen päätöksen täytäntöönpanoa varten kirjallisesti perustellun toimeksiannon, valtuutetun tai edelleenvaltuutetun tulojen ja menojen hyväksyjän on pantava päätös täytäntöön, mutta samalla tämä vapautuu vastuustaan.3. Valtuutuksen antanut tulojen ja menojen hyväksyjä on vastuussa sisäisten hallinnointijärjestelmien ja sisäisen valvonnan järjestelmien tehokkuudesta ja vaikuttavuudesta sekä valtuutetun tulojen ja menojen hyväksyjän valinnasta.4. Komission yleisen varainhoitoasetuksen 66 artiklan 4 kohdan mukaisesti perustama erityinen taloudellisten väärinkäytösten tutkintaelin käyttää yhteisön elimen osalta samoja toimivaltuuksia kuin komission yksiköiden osalta, ellei hallintoneuvosto päätä perustaa toiminnallisesti riippumatonta tutkintaelintä tai osallistua usean yhteisön elimen yhteisen tutkintaelimen perustamiseen.Johtaja päättää kyseisen väärinkäytöksiä tutkivan elimen lausunnon perusteella, aloittaako se kurinpitomenettelyn tai saattaako se asianomaiset korvausvelvollisiksi. Jos väärinkäytöksiä tutkiva elin on havainnut järjestelmään liittyviä ongelmia, se toimittaa tulojen ja menojen hyväksyjälle ja komission sisäiselle tarkastajalle kertomuksen, jossa se esittää asiaa koskevia suosituksia. Jos kyseisen elimen lausunnossa esitetään johtajaan kohdistuvia syytöksiä, elin välittää sen hallintoneuvostolle ja komission sisäiselle tarkastajalle.5. Jokaista toimihenkilöä voidaan vaatia korvaamaan kokonaan tai osittain yhteisön elimen kärsimä vahinko, joka johtuu hänen tehtäviään hoitaessaan tai niiden yhteydessä tekemästään vakavasta virheestä.Nimittävä viranomainen tekee perustellun päätöksen toteutettuaan ensin henkilöstösäännöissä määrätyt kurinpitoseuraamuksia koskevat muodollisuudet.”;27.  Korvataan 55 artiklan 3 kohdan ensimmäinen alakohta seuraavasti:”3. Aikoessaan luopua vahvistetun saamisen perimisestä kokonaisuudessaan tai osittain toimivaltainen tulojen ja menojen hyväksyjä tarkastaa, että luopuminen on asianmukainen ja moitteettoman varainhoidon ja suhteellisuuden periaatteen mukainen.”;28.  Korvataan 58 artiklan a alakohta seuraavasti:”a) velallinen sitoutuu maksamaan asetuksen (EY, Euratom) N:o 2342/2002 86 artiklassa säädettyä korkoa koko myönnettävältä lisäajalta veloitusilmoituksessa asetetusta eräpäivästä alkaen;”;29.  Lisätään 58 a ja 58 b artikla seuraavasti:”58 a artiklaTilinpitäjä ylläpitää perittävistä erääntyneistä määristä luetteloa, jossa yhteisön saamiset on ryhmitelty perintämääräyksen antamisajankohdan mukaan. Luettelo liitetään yhteisön elimen antamaan varainhoitovuoden talousarvio- ja varainhallintoa koskevaan selvitykseen.Yhteisön elin laatii saamisistaan luettelon, jossa mainitaan velallisten nimet ja velkojen määrä, sellaisten velallisten osalta, jotka on määrätty maksamaan velkansa tuomioistuimen lainvoimaisella päätöksellä ja joilta ei ole saatu lainkaan maksusuoritusta tai joilta ei ole saatu merkittävää maksusuoritusta vuoden kuluessa kyseisen päätöksen tekemisestä. Luettelo julkaistaan asiaankuuluvia tietosuojasäännöksiä noudattaen.58 b artiklaYhteisön elimen saamiset kolmansilta ja kolmansien saamiset yhteisön elimeltä vanhentuvat viidessä vuodessa.”;30.  Korvataan 59 artikla seuraavasti:”59 artiklaJos yhteisön elin perii 5 artiklan a kohdassa tarkoitettuja veroja tai maksuja, sovelletaan seuraavia säännöksiä:a) Niistä on laadittava kunkin varainhoitovuoden alussa alustava kokonaisarvio.b) Kun verot ja maksut määräytyvät yksinomaan lainsäädännön tai hallintoneuvoston päätösten perusteella, tulojen ja menojen hyväksyjä voi olla antamatta perintämääräystä ja laatia suoraan veloitusilmoituksen vahvistettuaan saamisen. Kaikki yhteisön elimen saamista koskevat tiedot on tällöin kirjattava.c) Jos yhteisön elin käyttää erillistä laskutusjärjestelmää, tilinpitäjä kirjaa säännöllisesti ja vähintään kuukausittain kirjanpitoon saatujen verojen ja maksujen kumulatiivisen määrän.d) Yleisenä sääntönä on, että yhteisön elin tarjoaa tehtäviensä mukaisia palveluja vasta, kun vero tai maksu on suoritettu kokonaan. Jos palveluja on poikkeuksellisesti tarjottu ennen veron tai maksun suorittamista, sovelletaan tämän luvun 3, 4 ja 5 jaksoa.”;31.  Korvataan 62 artikla seuraavasti:”62 artikla1. Toimivaltaisen tulojen ja menojen hyväksyjän on ensin tehtävä talousarviositoumus jokaisesta toimenpiteestä, josta aiheutuu meno talousarvioon, ennen kuin hän voi tehdä oikeudellisen sitoumuksen kolmansiin osapuoliin nähden.2. Talousarvioon tehtävät kokonaissitoumukset kattavat niihin liittyvien yksittäisten oikeudellisten sitoumusten kokonaiskulut vuoden n + 1 joulukuun 31 päivään saakka.Yksittäisiin tai alustaviin talousarviositoumuksiin liittyvät yksittäiset oikeudelliset sitoumukset tehdään viimeistään 31 päivänä joulukuuta vuonna n.Ensimmäisessä ja toisessa alakohdassa tarkoitettujen ajanjaksojen päätyttyä toimivaltainen tulojen ja menojen hyväksyjä purkaa käyttämättömiä määriä koskevat talousarviositoumukset.3. Useamman kuin yhden varainhoitovuoden aikana toteutettavia toimia koskeviin oikeudellisiin sitoumuksiin ja niitä vastaaviin talousarviositoumuksiin sisältyy moitteettoman varainhoidon periaatteen mukaisesti määräpäivä, johon mennessä toteuttaminen on saatettava päätökseen, paitsi silloin kun on kyse henkilöstömenoista.Ne osat tällaisista sitoumuksista, joita ei ole käytetty kuuden kuukauden kuluttua toteuttamista koskevan määräajan päättymisestä, peruuntuvat 11 artiklan mukaisesti.Jos oikeudellisen sitoumuksen perusteella ei ole suoritettu 67 artiklassa tarkoitettua maksua kolmen vuoden kuluessa kyseisen sitoumuksen allekirjoittamisesta, oikeudellista sitoumusta vastaavan talousarviositoumuksen määrä peruuntuu.”;32.  Lisätään 66 artiklaan 1 a kohta seuraavasti:”1 a. Jos toimitetuista palveluista, vuokrauspalvelut mukaan luettuina, tai tavaroista suoritetaan toistuvia maksuja, tulojen ja menojen hyväksyjä voi riskinarvioinnin perusteella määrätä, että käytetään suoraveloitusta.”;33.  Korvataan 72 artiklan 1 kohdan b alakohta seuraavasti:”b) arvioida kaikkiin talousarvion toteuttamistoimiin sovellettavien sisäisen valvonnan ja tilintarkastuksen järjestelmien tehokkuutta ja vaikuttavuutta.”;34.  Korvataan 74 artikla seuraavasti:”74 artikla1. Julkisiin hankintoihin sovelletaan yleisen varainhoitoasetuksen ja asetuksen (EY, Euratom) N:o 2342/2002 säännöksiä.2. Yhteisön elin voi pyytää saada osallistua hankintaviranomaisena komission tai toimielinten yhteisiin hankintoihin tai muiden yhteisön elinten hankintoihin.3. Yhteisön elin voi tehdä hankinnan käyttämättä julkisiin hankintoihin sovellettavaa menettelyä hankkiessaan tavaroita, palveluja tai työsuorituksia komissiolta, toimielinten yhteisiltä virastoilta tai Käännöskeskukselta.4. Yhteisön elin voi tehdä hallinnollisten tarpeidensa täyttämiseksi tarvittavat hankinnat yhdessä sijaintijäsenvaltionsa hankintaviranomaisten kanssa. Tällöin sovelletaan asetuksen (EY, Euratom) N:o 2342/2002 125 c artiklaa soveltuvin osin.”;35.  Lisätään V A osasto seuraavasti:”V A OSASTOASIANTUNTIJAT74 A ARTIKLAAsetuksen (EY, Euratom) N:o 2342/2002 265 a artiklaa sovelletaan soveltuvin osin valittaessa ulkopuolisia asiantuntijoita. Tällaisille asiantuntijoille maksetaan kiinteä palkkio siitä, että he avustavat yhteisön elintä erityisesti ehdotusten, avustushakemusten ja julkisiin hankintoihin liittyvien tarjousten arvioinnissa ja antavat teknistä apua hankkeiden seurannassa ja loppuarvioinnissa. Yhteisön elin voi käyttää komission tai muiden yhteisön elinten laatimia luetteloja.”;36.  Korvataan 76 artiklan viimeinen virke seuraavasti:”Yhteisön elimen tilinpäätöksen liitteenä on varainhoitovuoden talousarvio- ja varainhallintoa koskeva selvitys, jossa esitetään muun muassa tiedot määrärahojen täytäntöönpanoasteesta ja yhteenveto määrärahasiirroista eri budjettikohtien välillä.”;37.  Korvataan 82 ja 83 artikla seuraavasti:”82 artiklaTilinpitäjä toimittaa viimeistään päättynyttä varainhoitovuotta seuraavan varainhoitovuoden maaliskuun 1 päivänä alustavan tilinpäätöksensä ja tämän asetuksen 76 artiklassa tarkoitetun selvityksen varainhoitovuoden talousarvio- ja varainhallinnosta komission tilinpitäjälle ja tilintarkastustuomioistuimelle, jotta komission tilinpitäjä voi konsolidoida alustavat tilinpäätökset, kuten yleisen varainhoitoasetuksen 128 artiklassa säädetään.Tilinpitäjä toimittaa selvityksen varainhoitovuoden talousarvio- ja varainhallinnosta myös Euroopan parlamentille ja neuvostolle viimeistään päättynyttä varainhoitovuotta seuraavan varainhoitovuoden maaliskuun 31 päivänä.83 artikla1. Yleisen varainhoitoasetuksen 129 artiklan 1 kohdan säännösten mukaisesti tilintarkastustuomioistuin esittää viimeistään päättynyttä varainhoitovuotta seuraavan varainhoitovuoden kesäkuun 15 päivänä huomautuksensa kunkin yhteisön toimielimen alustavista tilinpäätöksistä.2. Saatuaan tilintarkastustuomioistuimen huomautukset yhteisön elimen alustavasta tilinpäätöksestä johtaja laatii omalla vastuullaan yhteisön elimen lopullisen tilinpäätöksen 43 artiklan mukaisesti ja toimittaa sen hallintoneuvostolle, joka antaa siitä lausunnon.3. Johtaja toimittaa lopullisen tilinpäätöksen ja hallintoneuvoston lausunnon viimeistään päättynyttä varainhoitovuotta seuraavan varainhoitovuoden heinäkuun 1 päivänä komission tilinpitäjälle ja tilintarkastustuomioistuimelle sekä Euroopan parlamentille ja neuvostolle.4. Yhteisön elimen lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä.5. Johtaja toimittaa tilintarkastustuomioistuimelle vastauksen tämän vuosikertomuksessaan esittämiin huomautuksiin viimeistään päättynyttä varainhoitovuotta seuraavan varainhoitovuoden syyskuun 30 päivänä. Yhteisön elimen vastaukset toimitetaan komissiolle samaan aikaan.”;38.  Poistetaan 97 artikla.;39.  Lisätään 99 artiklaan virke seuraavasti: ”Johtaja antaa nämä säännöt tiedoksi komissiolle.”.2 artiklaKun tämä asetus on tullut voimaan, jokainen yleisen varainhoitoasetuksen 185 artiklassa tarkoitetuista elimistä muuttaa omaa varainhoitoasetustaan viimeistään [ kuuden kuukauden kuluttua tämän asetuksen julkaisemisesta ].3 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […]Komission puolestaKomission jäsen [1] EYVL L 248, 16.9.2002, s. 1; asetus sellaisena kuin se on muutettuna asetuksella (EY) N:o 1995/2006 (EUVL L 390, 30.12.2006, s. 1).[2] EUVL L …[3] EUVL L …[4] EUVL L …[5] EYVL L 357, 31.12.2002, s. 72.[6] EYVL L 314, 7.12.1994, s. 1; asetus sellaisena kuin se on muutettuna asetuksella (EY) N:o 1645/2003 (EUVL L 245, 29.9.2003, s. 13).